Cod roșu și Ro-Alert de vijelie în București. Furtuni puternice în mai multe județe: grindină, mașini blocate în pasaje inundate
Este cod roșu de vijelie și grindină de mărime medie în București. Și județele Gorj, Dolj și Mehedinți au fost sub același tip de avertizare joi seară. O furtună de numai 15 minute a devastat Drobeta-Turnu Severin. În Craiova parcurile au fost închise, iar circulația tramvaielor a fost oprită. Furtună a fost și în Cluj-Napoca unde, din cauza volumului mare de apă, tavanul unui mall a cedat.